Dissabte, a les 21.55, una nova edició de "Preguntes freqüents", presentat per la periodista Cristina Puig, on s'analitzarà el procés judicial al major Trapero, pocs dies abans del seu inici. I, a més, la magistrada i portaveu de Jutges per la Democràcia, Montserrat Comas; l'exalcaldessa de Madrid Manuela Carmena i l'actuació de Pepet i Marieta.
17/01/2020 - 20.04
Quan falten poques hores per al judici al major Trapero i a part de l'excúpula d'Interior, el programa analitzarà aquest procés judicial amb els periodistes especialitzats Mayka Navarro, Ernesto Ekaizer, Íñigo Saénz de Ugarte i Quico Sallés.
A "FAQS" també s'entrevistarà la magistrada i portaveu de Jutges per la Democràcia, Montserrat Comas, per interpretar el nomenament de la nova fiscal general de l'Estat i l'enfrontament entre el govern espanyol i el Consell General del Poder Judicial.
A més, Cristina Puig conversarà amb l'exalcaldessa de Madrid Manuela Carmena.
El programa comptarà amb les col·laboracions de Pilar Rahola i l'actuació de Pepet i Marieta.
Xavier Sala i Martín, Lilian Thuram i Bukaneros, a "Preguntes freqüents"
L'anul·lació dels acomiadaments per acumulació de baixes mèdiques, a "Els matins"
Marta Torné presentarà la segona temporada de "Persona infiltrada" a TV3